בס"ד

**תקנון תשפ"א**

תלמידים והורים יקרים,

"טוב אחרית דבר מראשיתו" - על מנת להצליח בשנת הלימודים חשובה ההתחלה. ההבנה והפנמה של הבנים והוריהם לנהלים המהווים את המסגרת המאפשרת את 'יציקת' התוכן - הרוחני והלימודי.

עיקר עמלנו ויגיענו בישיבה - לחנך ולהצמיח את הבנים תורנית, לימודית וחברתית.
החינוך הישיבתי זקוק למסגרת ונהלים המאפשרים אוירה לימודית ותורנית ראויה.
מטבע הדברים הבנים מגיעים מבתים שונים וממילא מהרגלים, נורמות ודרישות מגוונות.
אנו שמחים על שונות זו המפרה ומעשירה את כולנו.

על מנת להצליח במשימתנו כחבורה אחת, להלן מספר נהלים המהווים בסיס מוסכם ותנאי הכרחי לחינוך ולעשיה העניפה הקיימת במהלך השנה. אלה, נקבעו מתוך חשיבה אחראית של הצוות החינוכי ומתוך כוונה לכונן אוירה של ישיבה תיכונית ברוח ישיבות בני עקיבא.

אבקש שתקראו יחדיו, בנים והורים, מכתב זה.

בברכת שנת לימודים משמעותית ומוצלחת,

הרב אריאל וצוות הישיבה

 **בס"ד**

**תקנון - פירוט**

* **תחילת יום הלימודים** – 7:50 תפילת שחרית. מומלץ להקדים במס' דקות על מנת להניח תפילין בנחת ולהתפלל בישוב הדעת. יש להצטייד בסידור בנוסח הנהוג בבית התלמיד.
* **במידה והתלמיד נאלץ לאחר/להעדר יש לעדכן את מחנך הכיתה בהקדם-** שער הישיבה ינעל בתחילת יום הלימודים ויפתח בתום התפילה.
* **תלבושת** –**יש להגיע עם חולצת הישיבה**. חולצת טריקו (במגוון צבעים) + סמל הישיבה. ניתן לרכוש בחנויות הבאות:
* **"בזאר פינסקר"** **-** רח' פינסקר 4 טל' 9651296
* **"דינמו" -** רח' ז'בוטינסקי 16 טל' 9692171
* **האנגר –** רח' סחרוב 24 טל' 03-9510683
* **תספורת** – תלמידי הישיבה נדרשים להגיע בתספורת קצרה ופשוטה, ללא "מדרגות", "רי"ש" וכיו"ב. תלמיד שיגיע בתספורת שאינה הולמת את הישיבה ישלח לביתו עד להתאמת הופעתו.
* **חולצה לבנה** – יש להצטייד בחולצה לבנה חלקה, ללא כיתוב וללא ציורים לשימוש בשבתות ישיבה, יום הזיכרון ובאירועים רשמיים.
* **דרך ארץ:**

אנו דורשים מעצמנו כצוות לנהוג באופן מכובד ובדרך ארץ ביחס לתלמידנו. וכך אנו מחנכים את הבנים לנהוג ביחס לצוות הישיבה.

* **יציאה משטח הישיבה** – עפ"י הוראות משרד החינוך **אין** לצאת משטח הישיבה במהלך יום הלימודים.
* **פעילויות ישיבה** – כלל הפעילויות מטעם הישיבה הינן חלק מהתוכנית החינוכית והלימודית. הפעילויות בגדר חובה ואין להעדר מהן. לוח פעילות חברתי יוצג עם תחילת שנה"ל. יש להתחשב בתאריכים המצוינים.
* **מבחנים** –היעדרות ממבחן וביצוע מועד ב' מותנה באישור מנהל חט"ב, הר' חנוך
* **פלאפונים** – **פירוט בדף המצורף –** יש לקרוא בעיון ולחתום בתחתית הדף הנפרד.
* **לוקרים** – בתחילת שנה"ל, ניתן לשכור שירותי תאים אישיים לאיפסון ציוד אישי ונעילתו מחברת "תא לי" בטלפון 1599-508-608 או דרך האתר.

בס"ד

* **תקשורת**:
1. הודעות, חוזרים להורים, לוח מבחנים, מערכת וכדו' יוצגו באתר הישיבה "ישיבת בני עקיבא ראשון לציון". בשאלות והודעות ניתן לפנות למשרדי הישיבה בימים ראשון – חמישי בין השעות 8:30 ל 15:30 בטלפון 03-5413766 כמו"כ ניתן לשלוח דוא"ל לכתובת הישיבה yeshivabar@gmail.com
2. נתונים אישיים – לכל תלמיד "אזור אישי" ממוחשב בו ניתן לעקוב אחר מצבו הלימודי, נוכחות, הערות וכו', בנוסף ניתן להתכתב שם עם צוות הישיבה. בתחילת שנה"ל תינתן סיסמא אישית לכניסה לאזור האישי להורים ולתלמיד.
* **צילום ופרסום** - בישיבה אנו מצלמים תמונות רבות המתעדות את הפעילות הלימודית, החברתית וההתנדבותית הנעשית בישיבה. פרסום תמונות אלו דורש את אישורכם החתום. בחתימתכם על מכתב זה אתם מאשרים לנו לפרסם תמונותיהם באתר הישיבה ובפרסומים נוספים מטעם הישיבה.

**תלמידים והורים יקרים,**

**כאמור, תקנון הישיבה נועד לאפשר חינוך מיטבי ברוח ובאקלים הראוי לישיבה תיכונית.**

**אבקש להבהיר כי פגיעה ואי עמידה בתקנון מהווה גורם מפריע בחינוך הבנים ובחבורה כולה – תלמיד שלא ינהג על פי תקנון זה ינקטו מולו צעדים משמעתיים.**

**אנו מבקשים מההורים להיות מעורבים באופן חד משמעי ביישום התקנון.**

בחתימתכם, אתם מאשרים את התקנון ותוכנו.

יש להחזיר את התקנון חתום למחנכי הכיתות בתחילת שנת הלימודים.

המשך חופשה נעימה ובטוחה

הרב אריאל רוקח הרב חנוך חיימוביץ

 ראש הישיבה ס' רה"י ומנהל חט"ב

**חתימת ההורים: \_\_\_\_\_\_\_\_\_\_\_\_\_\_\_**

**חתימת התלמיד: \_\_\_\_\_\_\_\_\_\_\_\_\_\_\_**

בס"ד

**נספח לתקנון – מדיניות סמארטפון**

***הקדמה***

*המלצה חינוכית של מומחים* ***לא לתת לילדים סמארטפון!***

*הורים שחשוב להם מבחינה בטיחותית וביטחונית זמינות של הבן, מומלץ לרכוש "טלפון פשוט" (בסגנון נוקיה c2). כמו כן ניתן להתקשר ממשרדי הישיבה בתיאום ואישור המזכירות.*

*סמארטפונים לנערים צעירים מייצר לחץ חברתי שלילי (למי יש ולמי אין, איזה סוג וכו'), זמינות לתכנים שליליים ללא בקרה, פעילות בווטספ ובאינטרנט העשויה להיות אלימה ובוטה .*

*אם מחליטים לרכוש סמארטפון לבן, חובה חינוכית ערכית להתקין* ***סינון איכותי*** *(=רימון, נטספארק, נתיב וכדו').* ***תפקידנו ההורים והצוות להיות המבוגר האחראי****.*

*צוות הישיבה אינו מגדיר ואינו מחייב מה לרכוש ואלו תוכנות להתקין. זו עבודה שלכם, ההורים, מול הבנים.*

*עם זאת אנחנו בהחלט מגדירים את כללי ההתנהלות עם סוגי הפלאפון (באשר הם) ברחבי הישיבה ו/או כל פעילות מטעם הישיבה.*

**תקנון הישיבה**

כללי התנהגות עם פלאפון בישיבה:

אני התלמיד \_\_\_\_\_\_\_\_\_\_\_\_\_\_\_\_ הלומד בכיתה \_\_\_\_\_ בשנה"ל תש"פ מתחייב כי:

1. הטלפון הנייד שברשותי יהיה כבוי במשך כל שעות הלימודים ו/או כל פעילות מטעם הישיבה.
2. הטלפון יאופסן בתחילת יום הלימודים במקום שמור ויוחזר לידי בתום יום הלימודים.
3. ידוע לי כי הישיבה אינה אחראית בכל שלב על שמירתו של הטלפון ו/או כל נזק שעשוי להגרם לו.
* חתימה על הנ"ל מהווה תנאי להבאת טלפון לישיבה.
* חריגה מהנ"ל תוביל **להחרמת** הפלאפון ולנקיטת הליך משמעתי לשיקול דעת הצוות החינוכי.

בברכת, "והתקדשתם והייתם קדושים"!

הרב אריאל וצוות הרמים

חתימת התלמיד חתימת ההורים

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_